**“FIZ-KUL-TŪRE”**

Skriešanas, nūjošanas seriāls Valmieras novadā I 2023 I rudens/ziemas sezona

**NOLIKUMS**

1. **VISPĀRĪGIE NOTEIKUMI:**

Šis nolikums nosaka kārtību kādā kārtībā Valmieras novada Sporta pārvalde organizē skriešanas, nūjošanas seriālu “Fiz-Kul-Tūre” rudens/ziemas sezonā.

1. **Mērķis un uzdevumi:**

Skriešanas, nūjošanas seriāla Valmieras novada “Fiz-Kul-Tūre”rudens/ziemas sezonasrīkošanas mērķis ir:

* Popularizēt skriešanu un nūjošanu, kā visiem pieejamus aktīvas atpūtas un veselību veicinošus sporta veidus Valmieras novadā visos gadalaikos;
* Pilnvērtīgs gatavošanās process citiem nozīmīgiem skriešanas un nūjošanas pasākumiem un sacensībām;
* Veicināt interesantu un veselīgu brīvā laika pavadīšanu bērniem, jauniešiem,

pieaugušajiem un ģimenēm, dažādās sportošanai neierastās vietās, rudens/ziemas sezonā aptverot Valmieras novada pilsētas – Sedu, Rūjienu, Mazsalacu, Strenčus, Valmieru;

* Papildināt un paplašināt sportiskās aktivitātes Valmieras novadā.

1. **VADĪBA:**

* Skriešanas, nūjošanas seriālu “Fiz-Kul-Tūre” rudens/ziemas sezonā organizē Valmieras novada Sporta pārvalde sadarbībā ar SIA “Sportlat serviss”, nodrošinot dalībnieku reģistrāciju;
* Atbildīgā persona: Valmieras novada Sporta pārvaldes vadītāja vietniece, sporta organizatore Elīna Karlivāne: +371 25971154, elina.karlivane@valmierasnovads.lv.

1. **Laiks un vieta:**

Reģistrācija, SPORTident Active Card (turpmāk- Idents) izsniegšana un brīvais starts no plkst. 17.00 līdz plkst. 19.00 dalībniekam vēlamā laikā (dalībnieki var izmantot personīgo SPORTident Active Card, kas jāpiereģistrē startā).

**Rudens/Ziemas norises datumi un vietas:**

|  |  |  |  |  |
| --- | --- | --- | --- | --- |
| Posms | Norises datums | Distances | Norises vieta | |
| 1. posms | **27. septembris** | Skriešana, nūjošana | **SEDA** | Konkrēta reģistrēšanās un starta vieta tiks precizēta |
| 2. posms | **25. oktobris** | Skriešana, nūjošana | **RŪJIENA** | Konkrēta reģistrēšanās un starta vieta tiks precizēta |
| 3. posms | **15. novembris** | Skriešana, nūjošana | **MAZSALACA** | Konkrēta reģistrēšanās un starta vieta tiks precizēta |
| 4. posms | **6. decembris** | Skriešana, nūjošana | **STRENČI** | Konkrēta reģistrēšanās un starta vieta tiks precizēta |
| 5. posms | **20. decembris** | Skriešana, nūjošana | **VALMIERA** | Konkrēta reģistrēšanās un starta vieta tiks precizēta |

1. **Dalībnieki:**

* Startē ikviens interesents atbilstoši savām spējām un fiziskajai sagatavotībai;
* Dalībnieki paši atbild par savu veselības stāvokli, par nepilngadīgo personu veselības stāvokli atbild viņu likumīgie pārstāvji;
* Apstiprinot bērna vai audzēkņa dalību sacensībās vecāki vai pārstāvji, atsakās no jebkādu pretenziju izvirzīšanas organizatoram vai citām pasākuma organizēšanā iesaistītām personām pēc iespējama nelaimes gadījuma vai materiālo zaudējumu rašanās un necīnās par zaudējumu atgūšanu tiesas ceļā;
* Organizatori neatbild par sacensību laikā iegūtām traumām;
* Piesakoties sacensībām, dalībnieki apliecina, ka piekrīt sacensību laikā uzņemto fotogrāfiju un videomateriālu izmantošanai sacensību organizatoru vajadzībām;

1. **Pieteikšanās:**

Iepriekšēja pieteikšanās tiešsaistē **www.sportlat.lv** (links atrodams arī mājas www.valmierasnovads.lv sadaļā “Fiz-Kul-Tūre”) līdz katra posma iepriekšējās dienas plkst. 12.00 vai sacensību norises dienā norises vietā.

1. **DISTANCES, DALĪBNIEKU VECUMA GRUPAS, DALĪBAS MAKSA:**

**Skriešanas distance, dalībnieku vecuma grupas un kontrollaiks:**

|  |  |  |  |  |  |
| --- | --- | --- | --- | --- | --- |
| Dzimšanas gads | Grupa | | Veicamās distances garums | Kontrollaiks | Dalības maksa 1 posmam |
| 2016. gadā dzimušie/-ās un jaunāki/-as | S7 | V7 | 1-2km | Līdz 30 min | BEZMAKSAS |
| 2013. – 2015. gadā dzimušie/-ās | S10 | V10 | 1-2km | Līdz 30 min | BEZMAKSAS |
| 2010. - 2012. gadā dzimušie/-ās | S13 | V13 | 1-2km | Līdz 30 min | BEZMAKSAS |
| 2006. - 2009. gadā dzimušie/-ās | S17 | V17 | 1-2km | Līdz 30 min | BEZMAKSAS |
| 1984. – 2005. gadā dzimušie/-ās | S | V | 1-2km | Līdz 60 min | 3,00 EUR |
| 1969. - 1983. gadā dzimušie/-ās | S40 | V40 | 1-2km | Līdz 60 min | 3,00 EUR |
| 1959. - 1968. gadā dzimušie/-ās | S55 | V55 | 1-2km | Līdz 60 min | 3,00 EUR |
| 1958. gadā dzimušie/-ās un vecāki/-as | S65 | V65 | 1-2km | Līdz 60 min | 2,00 EUR |

**Nūjošanas distance, dalībnieku vecuma grupas un kontrollaiks:**

|  |  |  |  |  |  |
| --- | --- | --- | --- | --- | --- |
| Dzimšanas gads | Grupa | | Veicamās distances garums | Kontrollaiks | Dalības maksa 1 posmam |
| 1959.gadā dzimušie/ās un jaunāki/-ās | S1 | V1 | 1-2km | Līdz 60min | 3,00 EUR |
| 1958. gadā dzimušie/-ās un vecāki/-as | S2 | V2 | 1-2km | Līdz 60min | 2,00 EUR |

**SKRIEŠANA, NŪJOŠANA**

* Distance marķēta ar norādēm, brīdinājuma zīmēm un pamanāmiem elementiem;
* Skriešana un nūjošana norisināsies gan galvenokārt pilsētas vidē;
* Visu vecuma grupu dalībnieki skrien, nūjo, iet pa vienu distanci noteiktā laika limita ietvaros;
* Dalībnieks pats seko pavadītajam laikam distancē uz pulksteņa starta vietā.
* Tiek fiksēti pilnie veiktie apļi dalībnieku grupas noteiktajā laika limitā. Ierobežots ir maksimālais laika limits, t.i. var skriet īsāku laika posmu nekā noteikts konkrētajai vecuma grupai, bet pārsniedzot noteikto maksimālo laika limitu - tas netiek ņemts vērā;
* Apļu laika kontroles uzskaitei tiks izmantota bezkontakta SPORTident laika/apļu uzskaites sistēma. Distances laika atskaite tiek uzsākta, šķērsojot STARTA līniju. Apļa laiks un to skaits tiek uzskaitīts automātiski , šķērsojot līniju ar atzīmi NĀKAMAIS APLIS. Finišējot pēdējā apļa laiks un apļu skaits tiek uzskaitīts automātiski, šķērsojot līniju ar atzīmi FINIŠS.

1. **SACENSĪBU NORISE:**

* Apļu laika kontroles uzskaitei tiks izmantota bezkontakta SPORTident laika/apļu uzskaites sistēma;
* SPORTidents jāpiestiprina uz rokas (attēls Nr.1);
* Distances laika atskaite tiek uzsākta, šķērsojot STARTA līniju;
* Apļa laiks un to skaits tiek uzskaitīts automātiski, šķērsojot līniju ar atzīmi NĀKAMAIS APLIS;
* Finišējot pēdējā apļa laiks un apļu skaits tiek uzskaitīts automātiski, šķērsojot līniju ar atzīmi FINIŠS;
* Pēc finiša, ieteicams nekavējoties doties uz sacensību sekretariātu, Identa informācijas nolasīšanai;
* Organizatoru Idents jānodod sekretariātā.



*Attēls Nr.1*

1. **VĒRTĒŠANA**

**Seriāla pavasara/vasaras sezonas kopvērtējums SKRIEŠANA, NŪJOŠANA:**

* Posma uzvarētāja noteikšanai tiek ņemti vērā sekojoši nosacījumi (prioritārā secībā):
* lielākais veiktais apļu skaits;
* pie vienāda veikto apļu skaita tiek vērtēts ātrākais pavadītais laiks.
* Dalībnieks par posmā iegūto vietu saņem punktus (1.v. – 1000 p., 2.v. – 900 p., 3.v. – 800 p., 4.v. – 770 p., 5.v. – 740., 6.v. - 710 p., 7.v – 680 p., 8.v – 650 p., 9.v. – 620 p, 10.v. – 590, 11.v – 560, 12.v – 530, ..., pārējie finišējušie dalībnieki saņem par 10 punktiem mazāk kā iepriekšējais dalībnieks (piem., 13.v – 520, 14.v – 510, ..);
* **Lai ieņemtu vietu kopvērtējumā dalībniekam jāpiedalās vismaz 3 posmos, dalībniekiem, kuri pretendē uz godalgotu vietu kopvērtējumā, jāpiedalās seriāla noslēdzošajā posmā;**
* Kopvērtējumā tiek iekļauta dalībnieka 3 (trīs) labāko posmu punktu summa. Augstāku vietu izcīna dalībnieks, kurš 3 (trīs) labākajos posmos ieguvis visaugstākos punktus. Vienāda punktu skaita gadījumā augstāku vietu nosaka pēdējās posma rezultāts.

1. **Apbalvošana:**

* Visi rezultāti un foto/videofiksācijas tiks publicēti [www.valmierasnovads.lv](http://www.valmierasnovads.lv);
* Seriāla Rudens/Ziemas sezonas 1.- 3. vietas ieguvēji vecuma grupās atbilstoši nolikumam sieviešu un vīriešu konkurencē tiks apbalvoti ar piemiņas balvām;
* Dalībniekiem, kuri piedalīsies vismaz trīs posmos rudens/ziemas sezonā (trīs no pieciem skriešanas, nūjošanas distances posmiem) būs iespējams iegūt ***Skriešanas apavus HOKA no MySport 150eur vērtībā***. Kopvērtējuma apbalvošana un uzvarētāja noteikšana notiks noslēguma posmā, Valmierā, 27.decembrī**.** *Informācija tiks precizēta;*
* Dalībniekiem, kuri piedalīsies visos 2023. gada “Fiz-Kul-Tūre” posmos gan pavasara/vasaras sezonā (skriešanas, nūjošanas vai velobraukšanas distances posmos), gan rudens/ziemas sezonas (skriešanas, nūjošanas distances posmos), kopā 13 posmos, tiks apbalvoti ar piemiņas suvenīriem un būs iespējams iegūt 3 mēnešu abonementu ***Valmieras Olimpiskā centra Spēka zonā***. Uzvarētāja noteikšana notiks 2023. gada noslēguma posmā, Valmierā, 27.decembrī**.** *Informācija tiks precizēta;*
* Ar pārsteiguma balvām tiks apbalvoti vairāki veiksmīgie dalībnieki, kuri būs ieradušies uz sezonas noslēguma apbalvošanu;
* Gadījumā, ja sportists nevar ierasties uz apbalvošanas ceremoniju, tam ir iespēja saņemt apbalvojumu, vienas nedēļas laikā pēc sporta pasākuma, par to informējot

sacensību organizatoru. Pēc šī termiņa noslēgšanās apbalvojumu nebūs iespējams

saņemt.

1. **Īpašie noteikumi:**

* Organizatora Identa nozaudēšanas vai nenodošanas gadījumā sods jauna Identa iegādes cena (65,- Euro);
* Ja dalībnieks kaut vienā aplī saīsinās distanci, viņa rezultāts tiks anulēts;
* Sacensību laikā uzņemtās fotogrāfijas sacensību organizatori drīkst izmantot pašreklāmas materiālos bez saskaņošanas ar tajās redzamajiem cilvēkiem;
* Sacensību organizatori ir tiesīgi veikt izmaiņas un papildinājumus nolikumā, informējot par to [www.valmierasnovads.lv](http://www.valmierasnovads.lv);
* Atkārtoti šķērsojot finiša līniju, dalībnieks saņem pēdējo šķērsošanas laiku un vietu rezultātos.

1. **Personas datu aizsardzība:**

* Piesakoties sacensībām, dalībnieks piekrīt savas personas datu apstrādei sacensību

organizēšanas vajadzībām. Sacensību rezultātu objektīvai nodrošināšanai ir nepieciešams norādīt dalībnieka vārdu, uzvārdu, dzimumu, dzimšanas datus un izvēlēto distanci. Citi dati iesniedzami brīvas izvēles kārtībā.

* Publiski redzamajā starta sarakstā un rezultātos ir redzams dalībnieka vārds, uzvārds, dzimšanas gads, dalībnieka grupa, starta numurs, komanda. Ja dalībnieks nevēlas tikt uzrādīts publiski redzamajos sarakstos, viņam par to jāinformē sacensību organizators uz e-pastu: elina.karlivane@valmierasnovads.lv . Šajā gadījumā publiski redzamajos sarakstos dalībnieks tiks norādīts kā “Anonīms”. Anonīms dalībnieks nevar pretendēt un atsakās no jebkādām balvām, kas tiek pasniegtas sacensību dalībniekiem.
* Jebkurā brīdī sacensību dalībniekam ir iespēja pieprasīt dzēst vai veikt labojumus savas personas datos.
* Sacensību dalībnieki, piesakoties sacensībām, piekrīt sacensību laikā uzņemto foto un videomateriālu izmantošanai sacensību organizatora vajadzībām.

1. **sportlat rekvizīti:**

SIA “Sportlat serviss” rekvizīti:

Reģ. Nr. 50203071851

Adrese: Ēvalda Valtera iela 46 - 31, Rīga, LV-1021

A/S Swedbank

Kods: HABALV22

Konts: LV66HABA0551047558608